รัฐบาลสั่งปิดโรงเรียนในพื้นที่ กทม. 2 วัน เพื่อแก้ปัญหาฝุ่นละอองเกินค่ามาตรฐาน และป้องกันผลกระทบด้านสุขภาพสำหรับเด็ก
รัฐบาลสั่งปิดโรงเรียนในพื้นที่ กทม. 2 วัน เพื่อแก้ปัญหาฝุ่นละอองเกินค่ามาตรฐาน และป้องกันผลกระทบด้านสุขภาพสำหรับเด็กนายพุทธิพงษ์ ปุณณกันต์ รองเลขาธิการนายกรัฐมนตรี?ฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี มีความเป็นห่วงสถานการณ์ค่าฝุ่นละอองเกินมาตรฐาน PM2.5 ที่ส่งผลกระทบต่อสุขภาพของประชาชน โดยเฉพาะเด็กนักเรียน ผู้สูงอายุ และผู้ที่มีโรคประจำตัว จึงได้สั่งการให้กระทรวงศึกษาธิการ และกรุงเทพมหานคร ประสานกับโรงเรียนในสังกัด กทม.และโรงเรียนเอกชน ประมาณ 450 แห่ง ให้ปิดการเรียน 2 วัน ระหว่างวันที่ 31 มกราคม - 1 กุมภาพันธ์ 2562 ซึ่งเชื่อว่าโรงเรียนเอกชนจะให้ความร่วมมือในส่วนนี้ แต่ในส่วนของนักเรียนชั้นประถมศึกษาปีที่ 6 และมัธยมศึกษาปีที่ 3 ที่จะมีการสอบโอเน็ตนั้นให้โรงเรียนพิจารณาตามความเหมาะสม ว่าจะมีการเปิดการเรียนการสอนสำหรับนักเรียนกลุ่มนี้หรือไม่ ทั้งนี้ในช่วงที่ปิดการเรียนการสอน ให้โรงเรียนพิจารณาการเรียนเสริมให้กับนักเรียนเพื่อให้ระยะเวลาการเรียนครบถ้วนในการนี้ระหว่างการหยุดเรียน 2 วันรวมกับวันหยุดเสาร์ อาทิตย์ รัฐบาลจะให้หน่วยงานที่เกี่ยวข้องทั้งหมด เร่งแก้ปัญหาฝุ่นละอองที่เกินค่ามาตรฐานอย่างเต็มที่ ทั้งการเพิ่มจุดการฉีดพ่นละอองน้ำ ล้างฝุ่นในพื้นที่ต่างๆ รวมถึงประสานพื้นที่ก่อสร้างให้เร่งแก้ปัญหาที่เกิดฝุ่นละออง ขณะเดียวกันก็คาดว่าจะทำให้สถานการณ์ดีขึ้น เนื่องจากจะมีการลดการใช้งานพาหนะ ส่วนพื้นที่ใกล้เคียงกรุงเทพมหานคร นายกรัฐมนตรีได้สั่งการให้อำนาจเต็มกับผู้ว่าราชการจังหวัด ในการพิจารณาเรื่องการปิดเรียนและเข้มงวดสถานที่ที่อาจจะก่อให้เกิดมลภาวะอย่างเคร่งครัดอย่างไรก็ตาม ในสัปดาห์หน้าจะมีการประชุมคณะกรรมการสิ่งแวดล้อมแห่งชาติ เพื่อหาแนวทางในการแก้ไขปัญหาฝุ่นละอองเกินมาตรฐานอย่างเป็นรูปธรรม หากจำเป็นต้องใช้คำสั่งใด เพื่อแก้ไขปัญหาก็ต้องรอการพิจารณาของคณะกรรมการดังกล่าวก่อน ส่วนการตรวจสอบมลพิษที่ที่พบว่า ไม่เกินค่ามาตรฐานของหลายหน่วยงานนั้น จำเป็นต้องเพิ่มจำนวนการตรวจสอบให้มากขึ้นและสม่ำเสมอ ร่วมกับการบังคับใช้กฎหมาย และขอความร่วมมือไปยังประชาชน หากพบเห็นแหล่งเกิดมลภาวะก็ให้แจ้งเข้ามาได้